LV
C 112/2
Eiropas Savienības Oficiālais Vēstnesis
27.3.2023.
V (Atzinumi)
JURIDISKAS PROCEDŪRAS
TIESA Tiesas (desmitā palāta) 2023. gada 9. februāra spriedums – Eiropas Komisija/Slovākijas Republika (Lieta C-342/21) (1) (Valsts pienākumu neizpilde – Vide – Direktīva 2008/50/EK – Apkārtējā gaisa kvalitāte – 13. panta 1. punkts un XI pielikums – Cieto daļiņu (PM10) robežlielumu sistemātiska un ilgstoša pārsniegšana noteiktās Slovākijas zonās – 23. panta 1. punkts – XV pielikums – “Pēc iespējas īsāks” šo robežlielumu pārsniegšanas laiks – Atbilstīgi pasākumi) (2023/C 112/02) Tiesvedības valoda – slovāku Puses Prasītāja: Eiropas Komisija (pārstāvji: R. Lindenthal un M. Noll-Ehlers)
Atbildētāja: Slovākijas Republika (pārstāve: S. Ondrášiková)
Rezolutīvā daļa 1) Slovākijas Republika nav izpildījusi:
— pienākumus saskaņā ar Eiropas Parlamenta un Padomes Direktīvas 2008/50/EK (2008. gada 21. maijs) par gaisa kvalitāti un tīrāku gaisu Eiropai 13. panta 1. punktu, lasot to kopsakarā ar minētās regulas XI pielikumu, jo sistemātiski un ilgstoši – no 2005. gada līdz 2019. gadam, ieskaitot (izņemot 2016. gadu) – ir pārsniegusi piemērojamos cieto daļiņu (PM10) dienas robežlielumus zonā SKBB01, Banskobystrický kraj, un – izņemot 2009., 2015. un 2016. gadu – aglomerācijā SKKO01.1, Košice, un
— šajā zonā un aglomerācijā, kā arī zonā SKKO02, Košický kraj, – pienākumus saskaņā ar šis direktīvas 23. panta 1. punkta otro daļu, lasot to kopsakarā ar minētās regulas XV pielikumu, jo tā gaisa kvalitātes plānos nebija paredzējusi piemērotus pasākumus tam, lai pārsnieguma laiks būtu pēc iespējas īsāks.
2) Slovākijas Republika atlīdzina tiesāšanās izdevumus.
(1)
OV C 278, 12.07.2021.